אליפות וימבלדון 1935

אליפות וימבלדון 1935 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-24 ביוני והסתיימה ב-5 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

התחרות

תחרות הגברים

בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

 פרד פרי (), מנצח תחרות 1934, ניצח בתחרות גם השנה
 גוטפריד פון קרם ( גרמניה), הפסיד במשחק הגמר
 ג'ק קרופורד (), מנצח תחרות 1933, הודח בחצי הגמר
 באני אוסטין (), הודח ברבע הגמר
 וילמר אליסון (), הודח בסיבוב הראשון
 סידני ווד (), הודח ברבע הגמר
 רודריך מנצל (), הודח ברבע הגמר
 קריסטיאן בוייסיז (), הודח הסיבוב הרביעי 

במשחק הגמר פרד פרי (בריטניה), מנצח תחרות 1934, נפגש עם גוטפריד פון קרם (גרמניה) וניצח ב-3 מערכות. בשנה זו פרד פרי ניצח גם באליפות צרפת הפתוחה.

תחרות הנשים

בתחרות הנשים השתתפו 96 טניסאיות שחולקו ל-8 בתים. כמו בתחרות הגברים, 8 טניסאיות זכו לדירוג:

 דורותי ראונד (), הודחה ברבע הגמר
 הילדה שפרלינג קראווינקל ( גרמניה), הודחה ברבע הגמר
 הלן ג'ייקובס (), הפסידה במשחק הגמר
 הלן וילס (), מנצחת תחרויות 1927-1930 ו-1931-1934, ניצחה גם השנה
 סימון מאתיה (), הודחה ברבע הגמר
 קיי סטמרס (), הודחה ברבע הגמר
 פגי סקריבן (), הודחה בסיבוב השלישי
 ג'ואן הרטיגן () הודחה בחצי הגמר

במשחק הגמר הלן וילס (ארצות הברית) ניצחה את הלן ג'ייקובס (ארצות הברית) ב-3 מערכות. בכך היא זכתה בתואר בפעם השביעית.

תחרות זוגות גברים
בתחרות השתתפו 64 זוגות. כמו בשנה שעברה 4 זוגות דורגו.

 וילמר אליסון () וג'ון ואן רין (דרום אפריקה), מנצחים בשנים 1929-1930, הפסידו במשחק הגמר
 ג'ק קרופורד ואדריאן קוויסט (), ניצחו בתחרות
 ז'אק בריניון ואנרי קושה (), מנצחי תחרות 1928, 1932 ו-1933, הפסידו בסיבוב השני
 דון בדג' וג'ין מאקו (), הודחו בחצי הגמר

במשחק הגמר ג'ק קרופורד ואדריאן קוויסט (אוסטרליה), שיחקו נגד וילמר אליסון (ארצות הברית) וג'ון ואן רין (דרום אפריקה) וניצחו ב-5 מערכות. באותה שנה הם ניצחו גם באליפות צרפת הפתוחה.

תחרות זוגות נשים
בתחרות השתתפו 48 זוגות. אליזבת ריין שהייתה חלק מזוג המנצחות בשנה הקודמת סיימה את הקריירה הספורטיבית לאחר זכייה ב-12 תארים בתחרויות זוגות נשים בווימבלדון. 4 זוגות קיבלו דירוג:

 דוריס אנדרוס וסילביה חנרוטין (), הודחו בסיבוב השלישי 
 סימון מאתיה () והילדה שפרלינג קראווינקל ( גרמניה), הפסידו במשחק הגמר
 פרדה ג'יימס וקיי סטמרס (), ניצחו בתחרות
 אלסי פיטמן ובילי יורק (), הודחו בסיבוב השלישי

במשחק הגמר פרדה ג'יימס וקיי סטמרס (בריטניה) שיחקו נגד סימון מאתיה (צרפת) והילדה ספרלינג (דנמרק) וניצחו אותן בשתי מערכות.

תחרות זוגות מעורבים
בתחרות השתתפו 80 זוגות. מנצחי אליפות 1934 לא השתתפו. 4 זוגות קיבלו דירוג:

 גוטפריד פון קרם והילדה שפרלינג קראווינקל ( גרמניה), הודחו בחצי הגמר
 אנדרה מרטין וסילביה הנרוטין (), הודחו בסיבוב השלישי
 פרד פרי ודורותי ראונד (), מנצחי התחרות
 וילמר אליסון והלן ג'ייקובס (), הודחו בסיבוב הרביעי
 
במשחק הגמר פרד פרי ודורותי ראונד (בריטניה)  שיחקו נגד בני הזוג  הופמן מאוסטרליה שלא היו מדורגים וניצחו ב-3 מערכות. לדורותי ראונד זו הייתה הזכייה השנייה בתחרות זו (עם פרטנרים שונים). לפרד פרי זו הייתה הזכייה השנייה באליפות זו.

קישורים חיצוניים

 תוצאות משחקי גברים
 תוצאות משחקי זוגות גברים
 תוצאות משחקי נשים
 תוצאות משחקי זוגות נשים
 תוצאות משחקי זוגות מעורבים

אליפויות וימבלדון
וימבלדון